**Q&As Ταμείο Εγγυοδοσίας ΕΑΤ-ΤΜΕΔΕ**

1. **Ποιο είναι το Ταμείο;**

Το Ταμείο Εγγυοδοσίας ΕΑΤ-ΤΜΕΔΕ (Ταμείο Μηχανικών Εργοληπτών Δημοσίων Έργων) (στο εξής «Ταμείο») θα υποστηρίξει την πρόσβαση σε δανεισμό επιλέξιμων επιχειρήσεων, μέσω της παροχής προστασίας πιστωτικού κινδύνου με τη μορφή εγγυοδοσίας, σε χαρτοφυλάκιο με ανώτατο όριο, αποσκοπώντας στην αντιμετώπιση των επιπτώσεων στη λειτουργία των επιχειρήσεων - στόχου του Ταμείου, από την επιδημική έκρηξη της COVID - 19 και την ενεργειακή κρίση λόγω της εισβολής της Ρωσίας στην Ουκρανία, μέσω της ενίσχυσης της ρευστότητάς τους με δάνεια κεφαλαίου κίνησης.

1. **Από που χρηματοδοτείται το Ταμείο;**

Από το Πρόγραμμα Δημοσίων Επενδύσεων και από το Ταμείο Μηχανικών Εργοληπτών Δημοσίων Έργων (TΜΕΔΕ).

1. **Ποιος είναι ο στόχος του Ταμείου;**

Στόχος του Ταμείου είναι η ενίσχυση της ρευστότητας των ΜμΕ που επιθυμούν να αναλάβουν ή έχουν αναλάβει την εκτέλεση έργου ή/και μελέτης δημοσίου συμφέροντος ανεξαρτήτως σταδίου εκτέλεσης του έργου ή μελέτης, μέσω της παροχής εγγυήσεων για τη λήψη δανείου κεφαλαίου κίνησης.

1. **Ποιο το όφελος από το δανεισμό μέσω του Ταμείου;**

Δεδομένης της εγγύησης του Ταμείου Εγγυοδοσίας:

1. η επιχείρηση απολαμβάνει χαμηλότερο επιτόκιο στο δάνειο και
2. παρέχει χαμηλότερες εξασφαλίσεις στο πιστωτικό ίδρυμα.
3. **Πώς διαμορφώνεται ο προϋπολογισμός του Ταμείου;**

Ο διαθέσιμος προϋπολογισμός ανέρχεται σε €28.000.000, προερχόμενος από το:

α) Πρόγραμμα Δημοσίων Επενδύσεων, με πόρους ύψους €19.600.000,

β) Ταμείο Μηχανικών Εργοληπτών Δημοσίων Έργων (ΤΜΕΔΕ) με πόρους ύψους €8.400.000

Με την μόχλευση που δημιουργείται από τον προϋπολογισμό θα χορηγηθούν δάνεια συνολικού ύψους €70.000.000.

1. **Ποιο είναι το ποσοστό εγγύησης ανά δάνειο** **(Guarantee Rate);**

Το ποσοστό εγγύησης ανά Δάνειο ορίζεται σε 80%.

1. **Ποιο είναι το ανώτατο ποσοστό ζημιάς (Cap Rate) του Ταμείου;**

Το ανώτατο ποσοστό της αξίας του χαρτοφυλακίου εγγυημένων δανείων κάθε συνεργαζόμενου πιστωτικού ιδρύματος για το οποίο θα καταβάλλεται εγγύηση, είναι capped 50%.

1. **Ποια είναι η περίοδος χορήγησης των δανείων;**

Η χορήγηση των δανείων πραγματοποιείται έως και την 31η Δεκεμβρίου 2024.

Με τον όρο «χορήγηση» νοείται, ο χρόνος εκταμίευσης των δανείων.

1. **Τι καλύπτει η Εγγύηση και ποια είναι η περίοδός της;**

Η εγγύηση καλύπτει το δάνειο καθ’ όλη τη διάρκειά του και μέχρι την πλήρη και ολοσχερή εξόφληση κάθε οφειλής στο πλαίσιο του δανείου.

1. **Πότε είναι η έναρξη ισχύος της Εγγύησης;**

Η εγγύηση αρχίζει να ισχύει από την ημερομηνία της πρώτης εκταμίευσης του δανείου.

1. **Τι καλύπτει η εγγύηση και ποια είναι η περίοδός της;**Η εγγύηση καλύπτει το δάνειο καθ’ όλη τη διάρκειά του και μέχρι την πλήρη και ολοσχερή εξόφληση κάθε οφειλής στο πλαίσιο του δανείου.
2. **Δύναται να επιχορηγηθεί η προμήθεια Εγγύησης;**

**Δύναται να επιχορηγηθεί.** Το όφελος από την παροχή εγγύησης **με επιχορηγούμενη προμήθεια υπόκειται στους κανόνες σώρευσης Κρατικών Ενισχύσεων** όπως αυτοί καθορίζονται στον κανονισμό Deminimis. Υπάρχει η δυνατότητα καταβολής ενός μέρους ή ολόκληρης της προμήθειας εγγύησης εφόσον το επιθυμεί η επιχείρηση.

1. **Πόση είναι η προμήθεια Εγγύησης;**

**Εφόσον η επιχείρηση επιλέξει να καταβάλλει προμήθεια Εγγύησης, για λόγους σώρευσης κρατικών ενισχύσεων,** η προμήθεια αυξάνεται προοδευτικά καθώς αυξάνεται η διάρκεια του εγγυημένου δανείου, όπως ορίζεται στον παρακάτω πίνακα:

|  |  |  |  |
| --- | --- | --- | --- |
|  | **Για το 1ο έτος %** | **Για το 2ο – 3ο έτος %** | **Για το 4ο – 5ο έτος %** |
| **Μικρομεσαία επιχείρηση και αυτοαπασχολούμενοι** | **0,25** | **0,50** | **1,00** |

Η προμήθεια χρεώνεται εφάπαξ για τη συνολική διάρκεια του δανείου κατά την πρώτη εκταμίευση του δανείου. Η απαιτούμενη προμήθεια εγγύησης υπολογίζεται στο εγγυημένο ποσό του δανείου. Σε περίπτωση αναδιάρθρωσης του δανείου η προμήθεια υπολογίζεται εκ νέου, βάσει της τροποποίησης της οικείας Δανειακής Σύμβασης.

1. **Ποιες είναι οι επιλέξιμες επιχειρήσεις;**

Οι επιχειρήσεις που θα συμμετέχουν θα πρέπει:

* Να είναι Μικρομεσαίες Επιχειρήσεις (ορισμός ΜΜΕ όπως αυτός περιλαμβάνεται στο Παράρτημα Ι του ΕΚ 651/2014).
* Να επιθυμούν να αναλάβουν ή έχουν αναλάβει την εκτέλεση έργου ή/και μελέτης δημοσίου συμφέροντος ανεξαρτήτως σταδίου εκτέλεσης του έργου ή μελέτης.
* Να δραστηριοποιούνται στους κλάδους:
	+ Δραστηριότητες αρχιτεκτόνων και μηχανικών και συναφείς δραστηριότητες παροχής τεχνικών συμβουλών (ΚΑΔ 71.1), εκτός του Υπηρεσίες μελετών και επιβλέψεων ναυπηγού μηχανικού (ΚΑΔ 71.12.19.12).
	+ Τεχνικές δοκιμές και αναλύσεις (ΚΑΔ 71.2), εκτός του Υπηρεσίες επιθεώρησης και άλλων δοκιμών πλοίων (ΚΑΔ 71.20.19.05)
	+ Κατασκευές κτιρίων (ΚΑΔ 41)
	+ Έργα πολιτικού μηχανικού (ΚΑΔ 42)
	+ Εξειδικευμένες κατασκευαστικές δραστηριότητες (ΚΑΔ 43) εκτός, του Υπηρεσίες εγκατάστασης συστημάτων συναγερμού (πυρκαγιάς, αντικλεπτικών κλπ) σε ακίνητα (ΚΑΔ 43.21.10.05), του Υπηρεσίες εγκατάστασης καλωδιώσεων τηλεπικοινωνιών και δικτύων (ΚΑΔ 43.21.10.06), Υπηρεσίες επισκευής και συντήρησης ανελκυστήρων (ΚΑΔ 43.29.19.02), του Υπηρεσίες επισκευής και συντήρησης κυλιόμενων κλιμάκων και κυλιόμενων πεζοδρομίων (ΚΑΔ 43.29.19.03), του Υπηρεσίες εγκατάστασης ανελκυστήρων, κυλιόμενων κλιμάκων και κυλιόμενων πεζοδρομίων (ΚΑΔ 43.29.19.04), του Υπηρεσίες εγκατάστασης, επισκευής και συντήρησης περιστρεφόμενων και αυτόματων πορτών (ΚΑΔ 43.29.19.05), του Υπηρεσίες πλαστικής επικάλυψης δεξαμενών κολυμβητηρίων κλπ (ΚΑΔ 43.99.90.08).
	+ Έρευνα και πειραματική ανάπτυξη στις φυσικές επιστήμες και τη μηχανική (ΚΑΔ 72.1).
* Να έχουν συσταθεί έως και τον χρόνο υποβολής της αίτησης χρηματοδότησης στην τράπεζα.
* Nα μην θεωρούνται προβληματικές επιχειρήσεις (υπό την έννοια του άρθρου 1 παρ.4 και του σημείου 18 του άρθρου 2 του Κανονισμού 651/2014), όπως εκάστοτε ισχύουν.
* Να κρίνονται πιστοληπτικά αποδεκτές σύμφωνα με την ισχύουσα πιστωτική πολιτική και τις εσωτερικές διαδικασίες των πιστωτικών ιδρυμάτων.
* Να είναι τραπεζικά ενήμερες ή έχουν οφειλή < 90 ημερών κατά την ημερομηνία της αίτησης.
* Να μην συντρέχουν λόγοι αποκλεισμού του άρθρου 40 του νόμου 4488/17 (Α 137/139/17), όπως ισχύει.
* Εάν έχουν ενταχθεί σε προγράμματα της ΕΑΤ (πρώην ΕΤΕΑΝ) που έληξαν ή βρίσκονται σε ισχύ και δεν έχουν εμφανίσει δυσμενή συναλλακτική συμπεριφορά στην αποπληρωμή των οφειλών τους (καταγγελία δανείου ή ληξιπρόθεσμες οφειλές για διάστημα μεγαλύτερο των 90 ημερών) ή
* Εάν έχουν εμφανίσει δυσμενή συναλλακτική συμπεριφορά (καταγγελία δανείου) έχουν εξοφλήσει πλήρως τις οφειλές τους πριν την υποβολή της αίτησης χρηματοδότησης ή εφόσον πρόκειται για πρόγραμμα εγγυοδοσίας, δεν έχει καταβληθεί το ποσό οφειλής εγγύησης από πλευράς της ΕΑΤ ή εφόσον έχει βεβαιωθεί η εν λόγω οφειλή στην αρμόδια Δ.Ο.Υ., αυτή έχει ενταχθεί σε καθεστώς ρύθμισης, η οποία συνεχίζει να είναι σε ισχύ κατά την ημερομηνία υποβολής της αίτησης χρηματοδότησης.
1. **Ποιες επιχειρήσεις εξαιρούνται;**

Επιχειρήσεις που δραστηριοποιούνται:

α) Στη παραγωγή και εμπορία όπλων

β) Στη παρασκευή, επεξεργασία και εμπορία καπνού και προϊόντων καπνού

γ) Στα γενετικά μεταλλαγμένα τρόφιμα

δ) Σε παράνομες δραστηριότητες σύμφωνα το εθνικό δίκαιο

ε) Σε παροπλισμό ή κατασκευή πυρηνικών σταθμών ηλεκτροπαραγωγής.

1. **Ποιες είναι οι επιλέξιμες δαπάνες;**

Για τα δάνεια, ως επιλέξιμες θεωρούνται οι δαπάνες που σχετίζονται με κεφάλαιο κίνησης των οποίων η αναγκαιότητα τεκμηριώνεται βάσει επιχειρηματικού σχεδίου. **Δεν απαιτείται η προσκόμιση παραστατικών.**

1. **Ποιο είναι το ανώτατο ποσό δανείου;**

Το ανώτατο ποσό του δανείου ανέρχεται τις 400.000 ευρώ.

1. **Ποια είναι η διάρκεια του δανείου;**

Η διάρκεια του δανείου ορίζεται στα 5 έτη.

1. **Ποιο είναι το επιτόκιο δανείου;**

Το επιτόκιο του δανείου που επιβαρύνει την επιχείρηση μπορεί να συμφωνηθεί κυμαινόμενο ή σταθερό και θα εξαρτηθεί από την τιμολογιακή πολιτική του κάθε πιστωτικού ιδρύματος.

Το επιτόκιο επιβαρύνεται με την εισφορά του Ν.128/75 (σήμερα 0,60% ετησίως), σε όσες χρηματοδοτήσεις οφείλεται τέτοια εισφορά.

1. **Ποιο είναι το μέγιστο ποσοστό εξασφαλίσεων από την επιχείρηση;**

Το μέγιστο ποσοστό εμπράγματων εξασφαλίσεων ανέρχεται στο 20% του δανείου.

1. **Δίνεται η δυνατότητα πρόωρης εξόφλησης του δανείου;**

Η επιχείρηση δύναται να εξοφλήσει μερικώς ή στο σύνολό του το δάνειο πριν την ημερομηνία λήξης του χωρίς οποιαδήποτε ποινή ή άλλη επιβάρυνση. Σε περίπτωση πρόωρης αποπληρωμής δανείου δεν διαφοροποιείται ούτε το ύψος της ενίσχυσης που η επιχείρηση τυχόν έλαβε, ούτε επιστρέφεται τυχόν καταβληθείσα προμήθεια.

1. **Υπάρχουν έξοδα διαχείρισης;**

Το ποσό των πάγιων εξόδων φακέλου επιβαρύνει την επιχείρηση και εξαρτάται από την τιμολογιακή πολιτική του κάθε πιστωτικού ιδρύματος.

1. **Υπάρχει περίπτωση αποκλεισμού επιχείρησης από το Ταμείο;**

Ναι υπάρχει, σε περίπτωση που διαπιστωθεί είτε από την ΕΑΤ είτε από το πιστωτικό ίδρυμα ότι μία επιχείρηση δεν πληροί τα κριτήρια επιλεξιμότητας.

1. **Ποια δικαιολογητικά πρέπει να υποβάλλουν στο πιστωτικό ίδρυμα της επιλογής τους οι επιχειρήσεις;**

|  |  |
| --- | --- |
| **1** | Προβλεπόμενα νομιμοποιητικά έγγραφα επιχείρησης (ανάλογα της νομικής μορφής) |
| **2** | Υπόδειγμα δήλωσης στοιχείων σχετικά με την ιδιότητα ΜΜΕ.  |
| **3** | Στοιχεία Μητρώου / Επιχείρησης από TAXISNET, με αποτύπωση των δραστηριοτήτων της επιχείρησης (ΚΑΔ) και των μεταβολών σε επίπεδο έδρας κι εγκαταστάσεων. |
| **4** | Πιστοποιητικό περί μη κατάθεσης δικογράφου αίτησης πτώχευσης / δήλωσης παύσης πληρωμών, όπως εκδίδεται από το αρμόδιο Πρωτοδικείο.Σημειώνεται ότι τα ανωτέρω Πιστοποιητικά Πρωτοδικείου ή/και Ειρηνοδικείου δύναται να αντικατασταθούν με το Ενιαίο Πιστοποιητικό Δικαστικής Φερεγγυότητας. Εναλλακτικά, Πιστοποιητικό ΓΕΜΗ ή άλλης αρμόδιας διοικητικής ή δικαστικής αρχής περί μη πτώχευσης, θέσης σε εκκαθάρισης κλπ., εκδοθέν εντός του τελευταίου τριμήνου. |
| **5** | Δήλωση σχετικά με τη σώρευση των ενισχύσεων ήσσονος σημασίας (DE MINIMIS). |
| **6** | Υπεύθυνη Δήλωση πλήρως συμπληρωμένη και υπογεγραμμένη βάσει του τυποποιημένου Υποδείγματος. |
| **7** | Τεκμηρίωση Αναγκών Ρευστότητας μέσω απλοποιημένου επιχειρηματικού σχεδίου (παρέχεται πρότυπο επιχειρηματικό σχέδιο). |
| **8** | Ασφαλιστική ενημερότητα από το ΕΦΚΑ για το προσωπικό που απασχολεί η επιχείρηση ή ότι είναι αναπόγραφη (χωρίς παρακράτηση).  |
| **9** | Φορολογική ενημερότητα για κάθε νόμιμη χρήση (Δεν θα πρέπει να υφίστανται οφειλές χωρίς ρύθμιση). |
| **10** | * Σύμβαση για την ανάθεση Δημόσιου Έργου, Μελέτης ή Υπηρεσίας στην οποία ο αιτών αποτελεί τον αντισυμβαλλόμενο ανάδοχο ενώ η αναθέτουσα αρχή εμπίπτει στην εφαρμογή του Νόμου περί Δημοσίων Συμβάσεων, ανεξαρτήτως σταδίου εκτέλεσης του έργου ή μελέτης ή
* σε περίπτωση υπεργολαβίας, σύμβαση ή ιδιωτικό συμφωνητικό εν ισχύ, όπου θα αποδεικνύεται η συσχέτιση αυτού με την υλοποίηση Δημόσιας Σύμβασης ή
* στην περίπτωση επιθυμίας σύναψης Σύμβασης για την εκτέλεση έργου ή/και μελέτης δημοσίου συμφέροντος, προσκόμιση αποδεικτικού υποβολής προσφοράς σε προκήρυξη για την ανάθεση εκτέλεσης έργου ή/και μελέτης δημοσίου συμφέροντος ή Συμφώνου Συνεργασίας (MOU) σε περιπτώσεις απ’ ευθείας ανάθεσης

*Ως «δημόσιες συμβάσεις» και ως «συμβάσεις έργων, μελετών υπηρεσιών και προμηθειών» νοούνται οι συμβάσεις όπως αυτές περιγράφονται και περιλαμβάνονται στο ν. 4412/2016 όπως αυτός έχει τροποποιήθηκε και ισχύει (νόμος περί Δημοσίων Συμβάσεων).*  |

1. **Τι ονομάζεται σύμβαση για την ανάθεση Δημόσιου Έργου, Μελέτης ή Υπηρεσίας;**

Σύμφωνα με το νόμο 4782/2021, άρθρο 2 (Ορισμοί)  ως «δημόσιες συμβάσεις» και ως «συμβάσεις έργων, μελετών, υπηρεσιών και προμηθειών» νοούνται οι συμβάσεις εξ επαχθούς αιτίας, οι οποίες συνάπτονται γραπτώς μεταξύ ενός ή περισσότερων οικονομικών φορέων και μιας ή ενός ή περισσότερων αναθετουσών αρχών ή αναθετόντων φορέων, αντίστοιχα, και έχουν ως αντικείμενο την εκτέλεση έργων, την εκπόνηση μελετών, την προμήθεια αγαθών ή την παροχή υπηρεσιών. Ως «αναθέτουσες αρχές» νοούνται το κράτος, οι αρχές τοπικής αυτοδιοίκησης, οι οργανισμοί δημοσίου δικαίου ή οι ενώσεις μιας ή περισσότερων από αυτές τις αρχές ή ενός ή περισσότερων από αυτούς τους οργανισμούς δημοσίου δικαίου και οι αναθέτουσες αρχές κατά την έννοια του άρθρου 223 και ως «αναθέτοντες φορείς» νοούνται οι αναθέτοντες φορείς κατά την έννοια του άρθρου 224.

1. **Πού υποβάλλονται τα αιτήματα;**

Οι ενδιαφερόμενοι θα πρέπει να υποβάλουν το αίτημά τους στο Πληροφοριακό Σύστημα Κρατικών Ενισχύσεων (ΠΣΚΕ) μέσα από τον ιστότοπο [www.ependyseis.gr/mis](http://www.ependyseis.gr/mis), επιλέγοντας στο πεδίο «Είδος Δανείου» την δράση «Ταμείο Εγγυοδοσίας ΕΑΤ-ΤΜΕΔΕ: Δάνεια Κεφαλαίου Κίνησης (Deminimis)» και ακολούθως να υποβάλουν φυσικό φάκελο σε μία εκ των τραπεζών που συνεργάζονται.

1. **Ποιοι είναι τα συνεργαζόμενα πιστωτικά ιδρύματα;**
* Τράπεζα Πειραιώς
* Alpha Bank
* Eurobank
* Εθνική Τράπεζα
* Τράπεζα Αττικής
* Optima Bank
* Συνεταιριστική Τράπεζα Καρδίτσας
* Συνεταιριστική Τράπεζα Θεσσαλίας